# CIELE A VÝSTUPY VZDELÁVANIA

**Vysoká škola:** *Prešovská univerzita v Prešove*

**Fakulta:** *Filozofická fakulta*

**Typ študijného programu:** *štandardný/nekombinačný*

**Názov študijného programu:** e*tika* **Názov študijného odboru:** *filozofia* **Stupeň vysokoškolského štúdia:** *2.*

**Forma štúdia:** *denná*

**Metóda štúdia:** *kombinovaná*

# Výstupy vzdelávania

**Profilový predmet:** 1IEB/HOET1/22 Hospodárska etika

# Odporúčaný semester: 1.

**Získané vedomosti:** študent/ka dokáže vysvetliť a vyjadriť základné hodnoty späté s hospodárskym prostredím, vymedziť základné eticko-morálne konflikty späté s oblasťou hospodárstva, argumentovať v prospech zavádzania etiky do hospodárskej oblasti.

**Získané zručnosti:** študent/ka dokáže odpovedať na otázky týkajúce sa možnosti riešenia morálnych konfliktov v oblasti hospodárstva, vyjadriť svoje vlastné postoje vo vzťahu k problémom existujúcim v hospodárskej oblasti, dokázať za pomoci príkladov z praxe potrebu implementácie etiky do oblasti hospodárstva.

**Získané kompetencie:** študent/ka je schopný/á uplatňovať získané poznatky na praktiky spojené s dodržiavaním etických štandardov na pracovisku a súladu s predpismi. Má dostatočné vedomosti uplatniteľné na koordináciu compliance činnosti. Študent/ka je schopný/á zistiť potenciálne eticko- morálne konfliktné situácie, reprodukovať existujúce a overené spôsoby zavádzania etiky v hospodárskej oblasti, navrhovať vlastné alternatívne riešenie problémov.

**Profilový predmet:** 1IEB/ENET1/22 Environmentálna etika

# Odporúčaný semester: 1.

**Získané vedomosti:** študent/ka dokáže pomenovať a porovnať (argumentovať) rozdielne metodologické prístupy v environmentálnej etike, určiť ich (metodologicky) silné a slabé miesta. Študent/ka rozumie, dokáže vysvetliť a aplikovať hodnoty a princípy najvýznamnejších etických teórií environmentálnej etiky pri analýze aktuálnych spoločenských environmentálnych problémov a dilem.

**Získané zručnosti:** študent/ka je citlivý/á na identifikáciu bioetických problémov a dilem. Dokáže v praxi uplatniť environmentálnu gramotnosť. Je spôsobilý/á realizovať odbornú kritickú reflexiu vrátane schopnosti samostatne vyjadriť svoj názor na nemorálne javy a problémy z environmentálnej oblasti.

**Získané kompetencie: š**tudent/ka je dostatočne samostatný/á a zodpovedný/á pri rozhodovaní a riešení špecifických problémov v meniacom sa prostredí, je otvorený/á a (interpersonálne)

komunikatívny/a; dokáže samostatne vystupovať na verejnosti a prezentovať vlastné názory, vie v praxi uplatniť tvorivé a pružné myslenie, kritické myslenie v kontexte navrhovania riešení bioetických (environmentálne etických) problémov a dilem v praxi.

**Profilový predmet:** 1IEB/SUET1/22 Súčasné etické teórie

# Odporúčaný semester: 1.

**Získané vedomosti:** študent/ka dokáže vymedziť základné pojmy a princípy súčasných etických teórií, rozpozná ich miesto vo vývoji etického myslenia a vie ich kriticky porovnať. Orientuje sa v hlavnej typológii etických teórií posledných desaťročí a chápe ich prepojenie so spoločenskými, politickými a vedeckými kontextmi.

**Získané zručnosti:** študent/ka dokáže aplikovať poznatky o súčasných etických teóriách pri analýze konkrétnych morálnych problémov, vie syntetizovať poznatky z rôznych prístupov a tvorivo ich využívať v argumentácii. Je schopný/á identifikovať etické dilemy a navrhnúť riešenia s využitím relevantných teórií a argumentačných stratégií.

**Získané kompetencie:** študent/ka je pripravený/á samostatne diskutovať o aktuálnych otázkach etiky a obhájiť svoj názor argumentačne podloženým spôsobom. Disponuje schopnosťou kriticky reflektovať vlastné hodnotové postoje a zodpovedne ich prezentovať v profesijnom a spoločenskom diskurze. Je schopný/á prispievať k tvorbe etických štandardov v organizáciách alebo pri tvorbe etických kódexov a metodických odporúčaní pre rôzne oblasti praxe.

**Profilový predmet:** 1IEB/SAPE1/22 Sociálna a politická etika

# Odporúčaný semester: 2.

**Získané vedomosti:** študent/ka pomenúva, vysvetľuje a zhodnocuje význam najdôležitejších etických a morálnych hodnôt, princípov a noriem z oblasti sociálnej a politickej etiky. Orientuje sa vo vybraných koncepciách sociálnej a politickej etiky. Komparuje jednotlivé prístupy a vyhodnocuje ich prínos pre prax.

**Získané zručnosti:** študent/ka chápe a prijíma vybrané sociálno-politické princípy a normy a reprodukuje ich, teda koná v súlade s nimi. Dokáže samostatne a autonómne poskytovať svoje vedomosti a prispievať k prehlbovaniu morálnej a etickej spôsobilosti v rôznych oblastiach spoločenského, politického a profesijného života.

**Získané kompetencie:** študent/ka ovláda techniku a postupy riešenia etických dilem a problémov z oblasti sociálnej a politickej etiky. Súhlasí s nevyhnutnosťou prelínania dimenzií etiky a politiky. Dosahuje spôsobilosť viesť tím a má kompetencie byť samostatným subjektom pri analýze a udržiavaní rovnováhy v kontexte presadzovania humánnej politiky, spoločenskej zodpovednosti a korporátnej kultúry v organizácii/firme/inštitúcii.

**Profilový predmet:** 1IEB/MEDE1/22 Medicínska etika

# Odporúčaný semester: 3.

**Získané vedomosti:** študent/ka získava vedomosti a poznatky z oblasti aplikovanej etiky (medicínska etika); dokáže vymedziť a charakterizovať etickú dimenziu situácie v medicínskom/zdravotníckom prostredí a odhaliť jej hodnotový rozmer; je pripravený/á prepájať teoretický/etický aspekt medicínskej problematiky s jeho praktickou podobou a uplatniť metódu posúdenia situácie (analýza, kazuistika); dokáže navrhnúť metodiku prístupu k problému a analyzovať ho ako problém spojený s chorobou, utrpením, bolesťou či smrťou; má vedomosti potrebné na analýzu etickej dimenzie vzťahu lekára a pacienta; poznáva hlavné zásady efektívnej komunikácie medzi lekárom a pacientom.

**Získané zručnosti:** osvojuje si zručnosti modelovať problémové situácie (kazuistika, dilemy); získava profesijné návyky a dokáže sprostredkovať etické názory a prístupy k situáciám; je pripravený/á niesť zodpovednosť a plniť úlohy v oblasti etickej mediácie; študent/ka získava komunikačné zručnosti viesť dialóg a je pripravený/á rešpektovať zásady kultivovaného rečového aj písaného prejavu; osvojuje si zásady empatického správania a tolerancie.

**Získané kompetencie:** získava kompetencie a spôsobilosť myšlienkovo spracovať problematiku a aplikovať ju v reálnej situácii; má predpoklady na výskum etických aspektov v medicínskej/zdravotníckej praxi; je dostatočne pripravený/á ako konzultant a etický mediátor poradiť v situácii morálneho konfliktu vhodné riešenia a niesť za nich aj zodpovednosť; je dostatočne zdatný/á prejavovať schopnosť objektívneho hodnotenia, tolerovať názory iných, pripúšťať iné kritické názory, dokáže regulovať a usmerňovať vlastné uvažovanie a viesť dialóg; má dostatočnú spôsobilosť podporovať a integrovať hodnoty, ktoré ovplyvňujú správanie lekára aj pacienta v situácii medicínskeho/morálneho konfliktu; dokáže posúdiť neetické formy správania a praktiky, zodpovedne postupovať pri ich hodnotení; má schopnosti a kompetencie riadiť, manažovať prácu etickej komisie

a kreovať etický kódex v zdravotníckych zariadeniach.

**Profilový predmet:** 1IEB/BIOE1/22 Bioetika

# Odporúčaný semester: 3.

**Získané vedomosti:** študent/ka dokáže vysvetliť význam a potrebu bioetiky v živote súčasnej spoločnosti a človeka. Je schopný/á vysvetliť a zhodnotiť význam najdôležitejších etických a morálnych hodnôt, princípov a noriem v oblasti zdravotníctva a medicíny.

**Získané zručnosti:** študent/ka ovláda základné metódy a postupy pri riešení etických problémov a dilem v oblasti bioetiky i v každodennom živote.

**Získané kompetencie:** študent/ka je schopný/á uvedomelo konať na základe osvojených (bio)etických hodnôt, noriem a princípov. Je pripravený/á erudovane participovať na tvorbe etických kódexov v oblastiach bioetiky (zdravotníckej, environmentálnej a i.).